Lav et referat af nedenstående tekst:

Tekst:
Det er kun knapt et halvt år siden, at madkulturhuset Kornets Hus syd for Hjørring slog dørene op for første gang. Nu er huset nomineret til sin første pris. Den markante bygning, som er tegnet af den norske arkitekt Reiulf Ramstad, har allerede høstet stor anerkendelse herhjemme med mere end 10.000 besøgende siden åbningen 1. maj 2021. Nu er huset også kommet i internationalt søgelys med nomineringen til Europas fineste arkitekturpris, Mies van der Rohe-prisen. En af de vigtigste internationale arkitekturpriser Prisen uddeles hvert andet år og er EU’s officielle arkitekturpris, som høster stor opmærksomhed fra hele verden. Den er derfor blandt en af de vigtigste internationale arkitekturpriser. Johannes Haandsbæk Vestergaard, der er centerleder på Kornets Hus, udtaler: -	Kornets Hus er absolut ikke det største og dyreste projekt blandt de nominerede, men det er et flot eksempel på, hvordan arkitekturen spiller aktivt sammen med et projekts formidling og vision, som i Kornets Hus’ tilfælde er at mindske afstanden mellem landbruget og forbrugeren, og derigennem bidrage til udviklingen af vores fælles madkultur. Kornets Hus, der har kostet 32,5 millioner kroner at opføre, har siden maj 2021 budt både private og virksomheder indenfor alt fra bagekurser og weekendbrunch til teambuilding-arrangementer og rundvisninger i husets korn-udstilling. Sidst et dansk projekt modtog den internationale arkitekturpris var, da Henning Larsen Arkitekter modtog den fornemme pris for koncerthuset Harpa i Reykjavik. Folkene bag Kornets Hus må dog væbne sig med tålmodighed, da prisen først uddeles i april 2022.

Referat:
Det nyåbnede Kornets Hus er med i opløbet om at vinde den fornemme arkitekturpris, Mies van der Rohe-prisen.